ಕೊಯಾ ಭಾಷೆ

ಕೊಯಾ ಎಂಬುದು ಮಧ್ಯ ಮತ್ತು ದಕ್ಷಿಣ ಭಾರತದಲ್ಲಿ ಮಾತನಾಡುವ ಗೊಂಡಿ - ಕುಯಿ ಗುಂಪಿನ ದಕ್ಷಿಣ-ಮಧ್ಯ ದ್ರಾವಿಡ ಭಾಷೆಯಾಗಿದೆ.  ಇದು ಕೋಯಾ ಜನರ ಸ್ಥಳೀಯ ಭಾಷೆಯಾಗಿದೆ.  ಇದನ್ನು ಕೆಲವೊಮ್ಮೆ ಗೊಂಡಿಯ ಉಪಭಾಷೆ ಎಂದು ವಿವರಿಸಲಾಗುತ್ತದೆ. ಆದರೆ ಇದು ಗೊಂಡಿ ಉಪಭಾಷೆಗಳೊಂದಿಗೆ ಪರಸ್ಪರ ಅರ್ಥವಾಗುವುದಿಲ್ಲ.

ಪೂರ್ವ ಗೋದಾವರಿ ಜಿಲ್ಲೆಯ ರಂಪಚೋಡವರಂನ ಇಂಟಿಗ್ರೇಟೆಡ್ ಟ್ರೈಬಲ್ ಡೆವಲಪ್‌ಮೆಂಟ್ ಏಜೆನ್ಸಿಯಲ್ಲಿ (ಐಟಿಡಿಎ) ಬುಡಕಟ್ಟು ಸಮುದಾಯ ಮಾತನಾಡುವ ಭಾಷೆ ಕೊಯಾ. ಐಟಿಡಿಎ, ಕೋಟಾರಾಮಚಂದ್ರಪುರಂ, ಪಶ್ಚಿಮ ಗೋದಾವರಿ ಜಿಲ್ಲೆ; ಐಟಿಡಿಎ, ಆಂಧ್ರಪ್ರದೇಶದ ಖಮ್ಮಂ ಜಿಲ್ಲೆಯ ಭದ್ರಾಚಲಂ;ಛತ್ತೀಸ್‌ಗಢದ ಸುಕ್ಮಾದ ದಕ್ಷಿಣ ಭಾಗ ಮತ್ತು ಒಡಿಶಾದ ನೈಋತ್ಯ ಜಿಲ್ಲೆ ಮಲ್ಕಾನ್‌ಗಿರಿಯಲ್ಲಿಕೊಯಾ ಸಮುದಾಯದವರು ವಾಸಿಸುತ್ತಿದ್ದಾರೆ.

ಕೊಯಾವನ್ನು ಒರಿಯಾ, ತೆಲುಗು, ದೇವನಾಗರಿ ಅಥವಾ ಲ್ಯಾಟಿನ್ ಲಿಪಿಯಲ್ಲಿ ಬರೆಯಲಾಗಿದೆ. ಸಾತುಪತಿ ಪ್ರಸನ್ನ ಶ್ರೀಗಳು ಕೋಯಾ ಭಾಷೆಯೊಂದಿಗೆ ಬಳಸಲು ವಿಶಿಷ್ಟವಾದ ಲಿಪಿಯನ್ನು ಅಭಿವೃದ್ಧಿಪಡಿಸಿದ್ದಾರೆ. ೨೭೦,೯೯೪ ನೋಂದಾಯಿತ ಸ್ಥಳೀಯ ಭಾಷಿಕರಿದ್ದು, ಇದು ೧೯೯೧ರ ಭಾರತೀಯ ಜನಗಣತಿಯಲ್ಲಿ ೩೭ನೇ ಸ್ಥಾನದಲ್ಲಿದೆ.  ಆಂಧ್ರಪ್ರದೇಶ ಸರ್ಕಾರದಿಂದ ಮಾತೃಭಾಷೆ ಆಧಾರಿತ ಬಹುಭಾಷಾ ಶಿಕ್ಷಣ ಕಾರ್ಯಕ್ರಮದ ಅಡಿಯಲ್ಲಿ ಕೊಯಾ ಭಾಷೆಯಲ್ಲಿ ಪಠ್ಯಪುಸ್ತಕಗಳನ್ನು ಅಭಿವೃದ್ಧಿಪಡಿಸಲಾಗಿದೆ ಮತ್ತು ಕೊಯಾ ವಾಸಸ್ಥಳಗಳಲ್ಲಿ ೫೦ ಪ್ರಾಥಮಿಕ ಶಾಲೆಗಳನ್ನು ರಚಿಸಲಾಗಿದೆ.

 ಉಲ್ಲೇಖಗಳು 

ವರ್ಗ:ದ್ರಾವಿಡ ಭಾಷೆಗಳು
ವರ್ಗ:ಭಾರತದ ಭಾಷೆಗಳು
ವರ್ಗ:ಭಾಷೆಗಳು
ವರ್ಗ:ಕರಾವಳಿ ವಿಕಿಮೀಡಿಯನ್ಸ್